
AVIZ
Comisia pentru mediu, climă și siguranță alimentară recomandă Comisiei pentru bugete, care este comisie competentă, includerea în propunerea de rezoluție ce urmează a fi adoptată a următoarelor:
1.	subliniază că bugetul pe 2027 este ultimul buget anual al CFM 2021-2027 și trebuie să stabilească priorități și să utilizeze în mod optim și transparent resursele pentru a îndeplini obiectivele Uniunii în materie de climă, mediu, biodiversitate, reducerea la zero a poluării și sisteme alimentare sustenabile, protejând totodată competitivitatea și inovarea în cadrul Uniunii;
2.	subliniază că proiectul de buget pe 2027 ar trebui să asigure finanțarea necesară pentru prioritățile convenite ale Uniunii în ceea ce privește obiectivele climatice și de mediu și dubla tranziție justă, încurajând astfel creșterea economică, competitivitatea Uniunii, crearea de locuri de muncă, tranziția energetică, ținând seama, în același timp, de diferențele naționale și regionale, precum și dezvoltarea și stabilitatea ecologică, economică și socială în Uniune;
3.	solicită ca aceste resurse să acorde prioritate acțiunilor privind atenuarea schimbărilor climatice, pregătirii pentru riscuri și adaptării la acestea, refacerii naturii, protecției biodiversității și prevenirii și reducerii poluării, circularității, calității și rezilienței apei, sănătății solului și siguranței și sustenabilității alimentare; subliniază că este important să se asigure acțiuni specifice și eficiente din punctul de vedere al costurilor, care să mărească cât mai mult impactul pentru a contribui la prosperitatea și reziliența Uniunii;
4.	reamintește acordurile și angajamentele internaționale ale Uniunii și cadrul său juridic privind clima și mediul și subliniază că bugetul UE trebuie să reflecte aceste angajamente prin sprijinirea accelerării tranziției verzi juste, a adaptării la schimbările climatice și a atenuării acestora, a energiei din surse regenerabile, a eficienței energetice, a economiei circulare, a refacerii naturii și a protecției biodiversității, a prevenirii și reducerii poluării și a eliminării treptate a combustibililor fosili;
5.	subliniază că angajamentul de a aloca cel puțin 30 % din CFM acțiunilor climatice trebuie onorat și urmărit în mod transparent; regretă că cheltuielile pentru biodiversitate rămân sub nivelul de ambiție de 10 % pentru 2027 și invită Comisia și statele membre să redirecționeze angajamentele către măsuri relevante pentru biodiversitate pentru a atinge acest obiectiv; insistă asupra faptului că este nevoie de transparență și eficiență în utilizarea fondurilor pentru a maximiza impactul, reducând în același timp sarcina administrativă inutilă pentru beneficiari;
6.	reamintește că Pactul verde european are rolul de a consolida competitivitatea Uniunii și de a impulsiona tranziția către o economie sustenabilă și neutră din punct de vedere climatic, prin inițiative-cheie, cum ar fi Pactul pentru o industrie curată; subliniază importanța coerenței bugetare pentru a atinge obiectivele climatice ale Uniunii și a proteja competitivitatea pe termen lung, în special prin sprijinirea inovării curate și a decarbonizării industriale, care include eliminarea treptată a combustibililor fosili și a altor subvenții dăunătoare mediului, în conformitate cu cel de Al optulea program de acțiune pentru mediu;
[bookmark: _Hlk232526430]7.	subliniază că programul LIFE produce rezultate de mediu pe teren și sprijină autoritățile locale și regionale, organizațiile societății civile și alte părți interesate și, ținând seama de urgențele în materie de climă și biodiversitate, solicită resurse suplimentare pentru LIFE, în special pentru componenta „biodiversitate”, evidențiind, în același timp, importanța comunicării continue, a vizibilității și a transparenței proiectelor finanțate de Uniune; solicită, în acest context, creșterea finanțării pentru proiectele transfrontaliere de protecție a biodiversității, în special în regiuni care au o mare valoare biologică, dar care sunt expuse presiunilor schimbărilor climatice și ale activităților umane;
8.	subliniază că trebuie să se consolideze angajamentele pentru trecerea la un mediu fără substanțe toxice, inclusiv o eliminare treptată rapidă a substanțelor care prezintă motive de îngrijorare deosebită, inclusiv eliminarea treptată a substanțelor perfluoroalchilate și polifluoroalchilate (PFAS), legate de efectele dăunătoare asupra sănătății umane și a mediului, pe baza dovezilor științifice, permițând utilizarea acestora în cazul în care nu există alternative sigure și angajamente pentru prevenirea, reutilizarea, repararea și reciclarea deșeurilor, precum și pentru măsuri de reziliență la apă, inclusiv eficiența, reducerea scurgerilor, reutilizarea și soluțiile bazate pe natură, precum și consolidarea, aplicarea corespunzătoare și armonizarea aplicării principiului „poluatorul plătește”; reamintește, în acest sens, importanța aplicării răspunderii extinse a producătorilor, după caz;
9.	subliniază că trebuie să se intensifice eforturile de prevenire și reducere a poluării apei care afectează atât apele de suprafață, inclusiv râurile, cât și resursele de apă subterană, și solicită investiții adecvate pentru a asigura disponibilitatea pe termen lung a apei curate, sigure și la prețuri accesibile pentru toți, în conformitate cu obiectivele Strategiei UE pentru reziliența în domeniul apei și cu punerea în aplicare a Directivei-cadru privind apa, îmbunătățind în același timp monitorizarea calității apei, controlul poluării, protecția ecosistemelor și gestionarea sustenabilă a resurselor de apă; solicită un sprijin mai mare pentru statele membre cu scopul de a finanța utilizarea eficientă a apei, a reduce la minimum scurgerile, a maximiza colectarea și a furniza apă curată pentru nevoile Uniunii, cu un accent deosebit pe diferitele nevoi ale statelor membre și, în special, ale celor care se confruntă cu un deficit acut de apă;
10.	solicită un sprijin mai puternic și specific pentru eforturile de tranziție justă ale regiunilor, lucrătorilor și gospodăriilor celor mai afectate, prin intermediul Fondului pentru o tranziție justă, al Fondului pentru atenuarea impactului social al acțiunilor climatice și al investițiilor de coeziune relevante pentru climă, astfel încât nicio regiune sau comunitate să nu fie lăsată în urmă în tranziția către o economie durabilă și neutră din punct de vedere climatic, protejând totodată competitivitatea economiei Uniunii;
11.	subliniază importanța consolidării mecanismului de protecție civilă al Uniunii și a rescEU, pentru a aborda mai eficient impactul tot mai puternic al schimbărilor climatice, având în vedere frecvența și gravitatea tot mai mari ale dezastrelor și evenimentelor climatice, cum ar fi inundațiile, valurile de căldură, secetele și incendiile forestiere, în special pentru regiunile puternic afectate din întreaga Europă; subliniază necesitatea de a îmbunătăți prevenirea dezastrelor și pregătirea pentru acestea, acordând prioritate soluțiilor sustenabile și pe termen lung și stimulând în același timp capacitățile de răspuns rapid, coordonarea și pregătirea transfrontalieră; subliniază că sunt necesare mai multe investiții pentru prevenire și detectarea timpurie a dezastrelor, evidențiind modul în care acest lucru protejează viețile și este mai eficient decât răspunsul la crize;
12.	recunoaște rolul esențial al agențiilor Uniunii aflate în sfera de competență a Comisiei pentru mediu, climă și siguranță alimentară, și anume Agenția Europeană de Mediu (AEM), Agenția Europeană pentru Produse Chimice (ECHA) și Autoritatea Europeană pentru Siguranța Alimentară (EFSA) în elaborarea de politici ale Uniunii bazate pe date științifice; solicită sprijin și resurse umane adecvate pentru serviciile Comisiei și agențiile Uniunii în domeniul climei, al mediului și al biodiversității, astfel încât legislația adoptată privind clima, mediul, biodiversitatea, substanțele chimice și siguranța alimentară să poată fi pusă în aplicare și să poată fi sprijinită de avize științifice independente, și solicită, în special, consolidarea EFSA pentru a absorbi întârzierile existente în ceea ce privește reînnoirile, precum și consolidarea AEM, nu în ultimul rând pentru a sprijini în continuare activitatea privind adaptarea la schimbările climatice și reziliența în fața fenomenelor meteorologice extreme mai frecvente; subliniază că agențiile Uniunii, pe lângă expertiza științifică, trebuie să își consolideze în continuare capacitățile de comunicare publică și de combatere a dezinformării în domeniul schimbărilor climatice, al sănătății și al siguranței alimentare, cu scopul de a crește încrederea cetățenilor și reziliența societății la dezinformare;
13.	solicită punerea rapidă în aplicare a proiectelor-pilot și a acțiunilor pregătitoare legate de obiectivele în materie de climă, mediu și biodiversitate, precum și continuarea proiectelor-pilot și a acțiunilor pregătitoare deja existente și de impact, în cazul cărora s-a solicitat reînnoirea proiectului sau a acțiunii;
14.	subliniază că trebuie să se dezvolte și să se aplice în continuare instrumente de evaluare a impactului asupra mediului și a sănătății în cadrul bugetului Uniunii, asigurându-se că liniile de cheltuieli pentru 2027 contribuie la sustenabilitate, la prevenirea poluării și la reziliența la schimbările climatice; solicită consolidarea mecanismelor de urmărire și de asigurare a transparenței pentru a măsura eficacitatea ecologică a finanțării Uniunii.

[bookmark: FootprintPageAD]ANEXĂ: DECLARAȚIE PRIVIND CONTRIBUȚIILE
<FootprintIntro>Președintele în calitate de raportor pentru aviz declară pe propria răspundere că nu a inclus în avizul său nicio contribuție de la reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:2] sau de la reprezentanți ai autorităților publice din țările terțe, inclusiv misiuni diplomatice și ambasade ale acestora, care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro> [2:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

DE CĂTRE COMISIA SESIZATĂ PENTRU AVIZ

	PPE
	Daniel Buda, Raúl de la Hoz Quintano, Michalis Hadjipantela, Niels Flemming Hansen, Adam Jarubas, Radan Kanev, Stefan Köhler, Ewa Kopacz, Peter Liese, Elżbieta Katarzyna Łukacijewska, Letizia Moratti, Massimiliano Salini, Susana Solís Pérez, Ingeborg Ter Laak, Dimitris Tsiodras, Andrea Wechsler

	Renew
	Grégory Allione, Abir Al-Sahlani, Pascal Canfin, Gerben-Jan Gerbrandy, Martin Hojsík, Katri Kulmuni, Ana Vasconcelos

	S&D
	Vytenis Povilas Andriukaitis, Sakis Arnaoutoglou, Thomas Bajada, Delara Burkhardt, Mohammed Chahim, Christophe Clergeau, Annalisa Corrado, Heléne Fritzon, César Luena, Pierfrancesco Maran, Alessandra Moretti, Elena Sancho Murillo, Irene Tinagli, Kristian Vigenin

	The Left
	Lynn Boylan, Martin Günther, Anja Hazekamp, Valentina Palmisano

	Verts/ALE
	Cristina Guarda, Martin Häusling, Tilly Metz, Rasmus Nordqvist, Lena Schilling, Kai Tegethoff, Marie Toussaint

	ECR
	Stefano Cavedagna, Emmanouil Fragkos, Nora Junco García, Nicola Procaccini, Antonella Sberna, Beatrice Timgren, Laurence Trochu, Aurelijus Veryga, Alexandr Vondra

	ESN
	Ivan David, Marc Jongen, Volker Schnurrbusch

	NI
	Ondřej Dostál

	PfE
	Mathilde Androuët, Barbara Bonte, Marie-Luce Brasier-Clain, Jorge Buxadé Villalba, Viktória Ferenc, Anne-Sophie Frigout, Jana Nagyová

	NI
	Fernand Kartheiser

	PPE
	Ioan-Rareș Bogdan, Zala Černilec Tomašič



Legenda simbolurilor utilizate: 
+	:	pentru
-	:	împotrivă
0	:	abțineri

